穆拉圖·特肖梅1976年9月去到中國留學，入咗北京語言學院來華部一系基礎漢語課堂，所以講到一口流利普通話，而且熟悉中國文化。1977年入北京大學哲學系，係中華人民共和國總理李克强嘅同期校友。1982年攞到學士學位，做咗兩年嘢之後，喺1984年至1991年返咗北京大學國際政治系繼續深造，攞埋碩士同博士學位。